Järgnev saade on valminud tänu J.Meyeri teenistuspartnerite toele
IGAPÄEVAELU RÕÕMUD
Täna tahan teile rääkida teemal "Ära hädalda."
Sõnumi pealkiri on: "Ära hädalda!"
Ma ütlen midagi, olles seejuures äärmiselt siiras.
See pole teatavasti esimene kord, kui sel teemal räägin.
Aasta alguses ütles Jumal mulle midagi.
Usun, et Ta tahab, et seda inimestega jagaksin.
Ühel hommikul palvetades tundsin,
et Jumal ütles:
"Kui hakkad millegi pärast kurtma, pole sul mõtet selle pärast paludagi!"
Laske sellel veidi settida.
Kui kavatsed millegi üle kurta, pole mõtet selle pärast ka palvetada.
Jumal ei vastuta hädaldamiste eest.
Ta ei vasta kurtmistele, vaid usupalvetele.
Nii et kui palvetame,
uskudes siiralt, et Jumal meid kuulis
ja et Ta selle kallal töötab ning muutus tuleb varsti,
siis pole pärast palvetamist põhjust enam kurta.
Aamen?
Tegelikult usun....
ja ma ei ütle seda vaid suusoojaks.
Loodan, palvetan ja usun, et kui jutlustan,
toon sõnumi Jumalalt.
Usun ka, et on sõnumeid Jumalalt,
millele peame väga täpselt tähelepanu pöörama.
See on väga lihtne.
Usun tõesti,
et Jumal näitab mulle ning tahab ka teile näidata,
et kogu see hädaldamine tänases maailmas...
Kes on nõus, et maailm on hädaldamist täis?
See on igal pool, kuhu pöörad.
Üks kurtmine teise otsa.
Usun, et see teeb kahju meie ühiskonnale.
Rohkem, kui arvata oskame.
Samuti kahjustab see perekondi ja kirikut.
Kui on keegi, kes hädaldama ei peaks,
siis on need kristlased.
Usun, et vastumürk kurtmisele on agressiivsem tänulikkus.
Jagan teiega harjutust, mida iga kell teha võite.
Olen ise seda teinud ja see on väga värskendav.
Harjutus on mitu korda päevas aeg maha võtta ning öelda:
"Issand, tahan elada hetkes, kus praegu olen."
Tihtipeale me küll hingame, kuid me ei ela hetkes, kus me oleme.
Oleme nii täis meelehärmi meie elus toimuva pärast,
et suur osa meie päevast kaob silme eest.
Õhtuks ei tea me isegi, mida tegime, teame vaid, et see oli närviline.
Me ei nautinud suuremat osa päevast.
Arvan, et see harjutus on väga hea.
Peatuge mitu korda päevas ning öelge: "Sisenen hetke,
ja elan selles..."
Siis mõtle ja ütle Jumalale, mille eest just sel hetkel tänulik oled.
Tegin seda täna, kui ärkasin ja kord veel pärast seda.
Mõeldes, mille üle hetkel tänulik olen, võiksin mainida tuhandeid asju,
kuid olen hetkel tänulik selle eest, et saan siin olla
ning et teie siin olete.
Mäletan oma teenistuse algusaegadest,
kui meid oli kokku üheksa, kellest viis tulid minuga seminarile.
Niisiis olen väga tänulik, et te siin olete,
sest poleks just väga tore, kui ma siin üksi oleks.
Aamen?
Ja teie peaksite tänulikud olema, et siin olete,
sest paljud oma kodudes on masenduses, pohmellis
või kaklevad kellegagi.
Kuid te pole üks neist, vaid te olete jumalakojas.
Olen tänulik, et saan siin ilusas hoones olla,
sest olen jutlustanud väga närustes kohtades.
Mäletan igasugu peoruume ja konverentsiruume,
kust meie meeskond pidi eelmisel õhtul
saali põrandalt kanatükke üles korjama,
et seal jutlustada saaksin.
Jumal ütles mulle meie teenistuse algusaegadel:
"Kui suudad kurtmata korraldada seminare, kus iganes,
tuleb päev, mil saad neid korraldada, kus iganes soovid."
Täna see ongi nii.
Pidin käima läbi karmidest, keerulistest kohtadest.
Kuulake hoolega.
Paljud ei jõua iial, kuhu nad jõuda tahavad,
sest nad kurdavad selle üle, kus nad hetkel on.
Kordan.
Paljud ei jõua iial, kuhu nad jõuda tahavad,
sest nad kurdavad selle üle, kus nad hetkel on.
"Kurtma" tähendab "jääma" või "ööbima."
Nii et kui tahad jääda sinna, kus oled, kurda aga edasi.
Võin sulle garanteerida, et oled järgmisel aastal samas kohas.
Kui tahad aga sellest situatsioonist välja tulla,
hakka ülistama Jumalat.
Kui ülistad, siis saad välja, kui kurdad, jääd paigale.
Kiitkem Jumalat!
Kõige lihtsam asi maailmas on kurtmine.
Pole vaja püüdagi.
Meie lihalikku loomust, mis meil kõikidel on
ja mis jääb meiega kuni Jeesuse naasmiseni,
peab distsiplineerima vaimus käimisega.
Lihalikule loomusele ei meeldi ebamugavus
või see, kui teda segatakse.
Ega ka see, kui talle tüli tehakse.
Ja kui see juhtub,
tulevad sinus esile teatud näoilmed,
kehakeel
ja erinevad emotsioonid.
Mina aga usun, et Jumal tahab, et me jahmataksime maailma
ja šokeeriksime seda,
olles inimesed,
kes ei kurda, pomise ega otsi vigu,
vaid oleksime väga tänulikud iga väiksemagi asja eest,
mille eest tänulikud olla saame.
Ma sooviks...
Ei, ma pigem usun, sest soovimisest pole palju kasu.
Usun, et saate mu sõnumile täna pihta
ja õpite seda lisaks ka omal käel juurde.
Kuuleme tänulikkusest tihti,
kuid usun, et me võime omada tänu väge oma elus.
Tänulik olemine on võimas.
Olen pomisemiste, torisemiste
ja hädaldamiste pärast siin maailmas väga mures.
Nii paljud kurdavad valitsuse üle.
Mis iganes teie arvamus on.
Teadagi on vahel probleeme, mida peab arutama
ning mis vajavad lahendamist.
Aga kurtmine ei muuda midagi.
Mitte midagi.
See teeb vaid Saatana õnnelikuks.
Ta mõtleb: "Te tolad, hädaldage muudkui edasi
ja ärge tehke selle muutmiseks midagi."
Seda just inimesed teevadki.
Nad kurdavad, kuid nad ei aita muutustele kaasa.
Teate, mis on huvitav?
Habakukil oli etteheide.
Piibel ütleb, et Habakuk läks kaebusega Jumala juurde.
Jumal käskis tal oma nägemuse nii selgelt üles kirjutada,
et kõik, kes sellest mööda kõnnivad, saaks seda lugeda.
Nii et siin on Jumala prohvet, kellel on etteheide.
Ta läheb sellega Jumala ette ja Jumal käseb tal nägemuse saada.
Meil pole vaja kaebusi, vaid nägemust!
Ja meil pole vaja oma valitsuse või rahva üle kurta.
Peame saama nägemuse
ja tõusma tasemele, kus olema peaksime
ning uskuma, et Jumal saab meid kasutada, et asju muuta.
Martin Luther kurtis rassismi üle, kuid tal oli nägemus selle muutmiseks.
Aamen?
Laenukoorma pärast pole mõtet kurta.
Saage nägemus, kuidas sellest lahti saada.
Oh see on hea!
Pole mõtet kurta abielu üle, mis sulle halvana tundub.
Saa nägemus, palveta, küsi Jumalalt, mida selle heaks teha saad?
Kas on midagi, mida Jumal läbi sinu selle parandamiseks teha saab?
Käed rüpes istumine ja kurtmine kõige üle, mis halvasti on,
raskendab probleemi ega muuda midagi.
Hädaldamiseks on vaja palju energiat.
See on kurnav ja röövib sinult elujõu.
On palju asju, mille pärast tänulik olen.
Olen tänulik, et mul pole enam peavalusid,
kuna jutlustasin 10 aastat migreeniga.
Keegi ei teadnud seda ja mul ei olnud seda ka iga kord.
Jutlustades tundsin tihtipeale, nagu mul oleks nuga silmas.
Olen tänulik, et mul pole seljavalu.
Mul on olnud seljaga probleeme.
Paari aasta eest olin 4 kuud järjest tugevates valudes.
Keegi ei teadnud seda, kuid ma jutlustasin
ja päeva lõpuks sain vaevu liikuda.
Olen tänulik, et mul pole pea -ega seljavalusid.
Aamen?
Olen tänulik, et mu välimus ei reeda mu tegelikku vanust.
See on suur asi! Halleluuja!
Olen tänulik, et Jumal on andnud minu vanuses armu käia jõusaalis
ja treenida raskustega 3 korda nädalas.
Te peaks neid muskleid nägema!
Vaadake vaid!
Halleluuja!
Teen oma ostud noorte naiste osakonnas.
Poes on osakonnad, kuhu sisenedes näevad kõik riided kandilised välja.
See on vanemate inimeste osakond. Mina seal ei käi.
Ma käin seal osakonnas, kus riietel on veidi lõiget ka sees.
Olen tänulik, et saan täna koju minna.
Ma pole kodus kaks nädalat käinud, nii et igatsen juba oma koera näha.
Olen tänulik nii paljude asjade eest.
Kui pärastlõunal lennuki peale lähen, plaanin võtta hetke
ning öelda Jumalale, mille eest just siis tänulik olen.
Usun, et kui oleksime oma tänamises agressiivsemad,
öeldes Jumalale, mille eest tänulikud oleme,
saame võtta aja maha ja nautida hetke.
Hämmastav, millist rõõmu see toob.
Kas mõistate?
Siin pole kedagi, kellel poleks millegi eest tänulik olla.
Täna hommikul ütlesin Jumalale, et olen tänulik, et saan kõndida,
rääkida, näha ja kuulda.
Kui hämmastav see on!
Filiplastele 4:6
"Ärge muretsege ühtigi..."
See hõlmab ka sinu muret.
"...vaid teie vajadused saagu kõiges Jumalale teatavaks
tänuütlemisega palumises ja anumises."
See ei ütle:"Ärge muretsege ühtigi,
vaid teie vajadused saagu kõiges Jumalale teatavaks muretsemisega!"
Usun, et kui me pole tänulikud...
Võid öelda: "Aga ma olen tänulik!"
Samas Piibel käsib seda ka välja näidata.
Ole tänulik ja ütle see välja.
Arvan, et hoiame Püha Vaimu janus.
Arvan, et takistame sel ilusal, imelisel, võimsal Püha Vaimul
teha, mida Ta meie elus tahab teha
lihtsalt seeläbi, et me kurdame.
1 Tessalooniklastele 5:16-19
On sellest midagi kasu olnud?
Ma ei ütle, et teil pole millegi üle kurta.
Ütlen, et sellest pole mingit kasu.
Pole mõtet oma energiat raisata.
Meil on kogu eluks vaid teatud kogus energiat.
Usun, et Jumal näitas seda mulle kord.
Kõikidele on eluks määratud teatud kogus energiat.
Kui seda totruste peale raisata,
siis ei jää piisavalt alles asjadeks, milleks Jumal meid kutsunud on.
Minu eesmärk on säästa võimalikult palju energiat,
et saaksin jätkata oma tööd Tema heaks
nii kaua, kui vähegi võimalik.
Mul pole energiat viha peale raisata.
Viha nõuab palju energiat.
Üks korralik kahe -või kolmepäevane vimm
võib meilt viimast võtta.
Mul pole selleks enam aega.
Mul pole aega ärrituda iga kord, kui midagi ootamatut juhtub.
Elu on neid täis.
1 Tessalooniklastele 5:16-19:
"Rõõmustage alati,
olge rahul ja tänuliku südamega."
Pane tähele, et see ei ütle: "Tunne rõõmu!"
ega ka "Tunne rahu!", vaid "Rõõmusta!".
Sa ei pea midagi tundma, et seda olla.
Ma ei pea end enesekindlalt tundma, et enesekindel olla.
Mul saab olla teadmine, et olen enesekindel.
Ma ei pea inimeste vastu armastust tundma,
et nende vastu kena olla.
Üks meie suurimaid probleeme on tunnete ootamine.
Me ei pea seda tegema!
Saame olla, kelleks Jumal meid lõi
läbi Püha Vaimu väe. Saame jätta tunded kõrvale.
"Palvetage lakkamatult ja väsimatult."
Õpi laskma palvel end läbi oma päeva kanda.
Las see põimub läbi kogu päeva.
"Tänage kõige eest, vaatamata asjaoludele.
Olge tänulikud ja tänage,
sest see on, mida Jumal teilt tahab Jeesuses Kristuses,
kes on Tema tahte väljendaja ja vahendaja.
Ärge kustutage, suruge alla ega murdke maha Vaimu."
Peame selle kõik kokku panema.
Kui oleme õnnelikud, tänuliku südamega ja palves
ning täname Jumalat igas situatsioonis,
siis on Jumalale uks valla, et meie elus täiel rinnal tegutseda.
Kurtmine, nurisemine ja vigade otsimine
on palju suurem probleem, kui arvame.
Rohkem, kui kunagi varem, teen pühendunult kõik, mis võimalik,
et olla Jumalale tänulik ja seda öelda.
Ja mitte vaid Jumalale, aga ka teistele inimestele.
Peame ütlema inimestele oma elus, et väärtustame neid.
Olen tänulik inimeste eest,
kes on mul aidanud teha seda, milleks Jumal mind on kutsunud.
Rääkisime täna Dave'ga enne siia tulekut,
kui hämmastava hulga inimesi Jumal annab,
et seda kõike siin läbi viia.
Teil pole õrna aimugi, palju inimesi on vaja,
et saaksite pühapäeva hommikul oma pepukese siin toolile sättida,
kõike nautida
ja siis lahkudes kohvi osta, lõunat süüa ning koju minna.
See nõuab hämmastavalt palju tööd ning pühendunud vabatahtlikke.
Ja kahju, kui on inimesi, kellel on privileeg sellises kohas olla,
kuid kes iial ei täna ja on kiired kritiseerima,
kui näevad midagi, mis neile meeltmööda pole.
See on tänapäeva üks suurimaid tragöödiaid.
See on kiireim viis näidata, et me ei hinda Jumalat.
Aamen?
Teadsin tükk aega, millest jutlustama hakkan.
Otsustasin võtta 8-nädalase perioodi
ja koostada nimekirja asjadest, mis olid plaanivälised ja ootamatud.
Need olid tülikad ja närvesöövad.
Plaanisin seda nimekirja oma sõnumis kasutada.
Siin on mõned asjad, mis minuga viimase 8 nädala jooksul on juhtunud.
Eelmisel nädalal sellest jutlustades oli neid 33 ja nüüd juba 37.
Kaks neist lisandusid veel täna hommikul.
Esimene asi, mis juhtus, oli seljavigastus jõusaalis.
Õhuniisutajast tilkus vett välja ja rikkus mu laua ära.
Murdsin küüne.
Väänasin randme välja.
Unustasin osa pagasist lennukisse.
Vanadekodu helistas mu ema pärast kaks korda.
Hoolitseme mu 89-aastase ema ja 86-aastase tädi eest.
Nad on õed, kes omavahel rivaalitsevad.
Lihtsalt hämmastav!
Absoluutselt hämmastav!
Mu tädi läks alles hiljuti vanadekodusse,
olles enne elanud korteris.
Kui nad enda eest enam hoolt kanda ei suuda,
viiakse nad sinna üle.
Minult küsiti, kas ma tahan,
et nad ta mu emaga ühte tuppa paneksid?
Vastasin: "Ei!"
"See pole hea mõte."
Nad küsisid "Miks mitte?"
Ütlesin: "Lihtsalt usaldage mind."
Nendega on alati midagi teoksil.
Ma armastan neid
ja hoolitsen nende eest nende elu lõpuni.
Probleem on aga selles, et kui keegi su peale loodab,
ei tea kunagi, millal sind vajatakse ning kui sa ainus oled,
siis olenemata sellest, mida teha tahad või ei taha,
pead asjad korda ajama.
Isegi, kui teiselpool maailma olen ja telefon heliseb,
pean kandma hoolt selle eest, et mis vaja, saab tehtud.
Nii et vanadekodu helistas kaks korda mu ema asjus.
Pillasin punase vitamiinijoogi valgele diivanile.
Dave lõi golfiväljakul palli läbi akna.
Pidin kulutama raha diivani vahetamisele,
mida ei plaaninud.
Valmistuge järgmiseks.
Mu varvas jäi aluspükstesse kinni
ja ma rebestasin oma varba kõõluse.
See jäi neljanda ja viienda varba vahele kinni.
Mina kukkusin ühele ja jalg teisele poole.
Mu varvas läks paiste ning värvus mustaks ja siniseks.
Näitasin seda kiropraktikule, sest olin mures, et see on katki.
Ta küsis: "Lõid ära, jah?"
Vastasin: "Ei, see jäi aluspükstesse kinni."
Ta ütles, et pole sellist asja veel elu sees kuulnud.
Selleks peab annet olema!
Pidin ütlema oma väga iseseisvale tädile,
et ta ei tohi enam autoga sõita.
See polnud lõbus.
Pidime emale uue teleka ostma,
sest ta ei kuule ilma häält põhja keeramata.
Nii et pidime talle ostma teleka, mis töötab väikeste kõrvaklappidega,
et teisi mitte häirida.
Läksin spasse massaaži saama.
See oli linnast väljas.
See oli väga kena hotell ja kuuldavasti väga hea spaaga.
Sain massaaži ja nautisin seda väga.
Väljudes võtsin kapist rõivad ja läksin riietusruumi riietuma.
Kui kõik selga sain, avastasin, et pükse polegi.
Nii ma siis seisin seal ja mõtlesin:
"Mida ma küll peale hakkan?"
Panin hommikumantli tagasi selga ning vaatasin riidekapi uuesti üle.
Tulutult.
Vaatasin ringi, ei midagi.
Kuidagimoodi ei pannud ma pükse üldse kappigi.
Jätsin nad põrandale, keegi korjas nad üles ja viis kuhugi.
Mina seisan siin. Pean koju minema ja mul pole pükse.
Te peate nüüd seda ette kujtama - ma panen hommikumantli selga
ja sammun selles väga peenes hotellis
üles vastuvõtulaua juurde.
Ütlesin, et mul on väga unikaalne probleem.
Kusjuures - see pole päris nii, et keegi mind ei tunne.
Ei ole nii, et...
Ta küsis: "Kuidas saan Teid aidata?" Vastasin: "Kaotasin oma püksid ära."
Ta küsis: "Kaotasite oma püksid ära?"
Vastasin: "Need pole mu riidekapis." - "Keegi varastas need?"
Vastasin: "Ei usu. Mul oli seal parematki kraami, mida varastada.
Ma vist ei pannud neid kappigi!"
Ta saatis mu saatjaga alla tagasi, et kõikvõimalikud kohad läbi vaadata.
Mu pükse polnud.
Ütlesin, et peate laskma mul selles hommikumantlis koju minna.
Ta vastas, et võin selle endale mälestuseks jätta.
Siis tuli tal idee.
Neil olevat fuajees kingitustepood -
sealt saavat ma paari pükse.
Ja ma mõtlesin: "Ma pean minema läbi selle väga peene hotelli fuajee,
kandes hommikumantlit, inimestele tuttava näoga,
minema kingitustepoodi ja paluma endale paari pükse."
Nii ma siis läksin - läbi hotelli fuajee poodi,
kus see naine seal ültes, et talle juba helistati.
Nad andsid mulle paari pükse ja ma sain koju minna.
Oli see vast tore kogemus!
Samal päeval, umbes kolme paiku, helistasid nad mulle tagasi
ja ütlesid: "Proua Meyer, me leidsime Teie püksid.
Nad olid kogu selle aja seal samas vastuvõtu laua peal,
aga keegi oli jätnud need broneeringute raamatu alla."
Usun, et Jumal paneb mind meelega nendesse situatsioonidesse,
et mul oleks teile lugusid rääkida.
Tahan välja tuua selle, et kui te arvate,
et Jumal ei saa teid kasutada...
Juhin ülemaailmset teenistust.
Vigastasin oma varvast, kui see aluspükstesse kinni jäi
ja kaotasin spaas oma püksid.
Kui Jumal mind kasutada saab, saab ta ka sind kasutada. Aamen?
Usun, et mida enam olukorra üle kurdame,
seda kauem selles oleme.
Kui elus läbimurret tahame,
peame olema tänulikud ja kiitma Jumalat
ning olema tänulikkuse hoiakuga
selle suhtes, mida Jumal teeb.
Ära vaata vaid sellele, mida Ta pole veel teinud
või mida sul pole.
Vaid ole positiivne ja vaata seda, mis sul on ning ole tänulik.
Peaksime seda kõik tegema.
Täna pakume sulle midagi erilist.
See on Igapäevaelu õppepiibel.
See ilus hõbeda ja halliga Piibel on mu isiklik lemmik.
Kasutan seda kodus õppimiseks pea iga päev.
Julgustan sind mitte ainult lugema Piiblit,
vaid ka uurima seda sügavuti.
Siin on palju minu artikleid, loengute märkmeid ja elulisi punkte,
mis võivad sulle abiks olla.
Julgustan sind sellest pakkumisest osa võtma
ning uurima Piiblit nagu ei iial varem.
Igapäevaelu Piibel
sisaldab Joyce Meyeri märkmeid ja kommentaare.
Iga raamat algab ajalugu tutvustava tekstiga.
Lisaks praktilised mõtted ja artiklid elust enesest
ning kuidas Jumala Sõna igas situatsioonis ellu rakendada.
See imeilus väljaanne on täna saadaval.
Võta meiega ühendust ekraanil oleva info abil.
On äärmiselt tähtis teha tervislikke valikuid.
Ainus viis seda teha,
on end korrale kutsuda ja teha häid valikuid.
See ei ole hea valik.
Seanaha krõpsud? Kas sa pole midagi õppinud?
Kas sa pole mind üldse kuulda võtnud?
Oled sa kunagi tahtnud Joyce'i igale poole kaasa võtta?
Nüüd on see võimalik,
laadides alla tasuta podcasti iTunes'ist ja joycemeyer.org
Vii ostukäru sinna, kus see käib.
Selle aasta jõuludel tahame anda teile võimaluse
osutada Kristuse armastust kellelegi, kes tunneb end unustatuna.
Teeme seda "Lootuse käsi" jõulukataloogi kaudu.
Saate kinkida toitu näljasele lapsele, võimaldada haigetele arstiabi
või teha annetus kõige pakilisema vajaduse leevendamiseks.
Kui teete kingituse või annetate kellegi auks,
saadate abivajajatele käegakatsutava kingituse lootusest.
Kataloogi saate tellida ekraanil oleva info abil.
Oled sa kunagi arvanud, et Jumal on su peale pahane?
See on levinud probleem nii sees -kui väljaspool kirikut.
Jumala armastuse mõistmine
vabastab sind süütundest ja hukkamõistust.
Paljud jooksevad hirmust Jumalast eemale,
selle asemel, et joosta Tema poole.
Otsusta enam mitte kunagi hirmus elada
ja tea, et Jumal pole su peale pahane.
Nüüd saadaval.
Tõlge: Eda Gray
Eelnev saade valmis tänu J.Meyeri teenistuspartnerite toele.